**SHULE YA UPILI YA WASICHANA MCK ELERAI**

**KISWAHILI**

**KARATASI YA PILI 2014**

**LUGHA**

**MUDA: SAA 21/2**

**Maagizo**

**Ufahamu**

***Soma makala yafuatayo kisha ujibu mswali yafuatayo***

Njaa sasa imekuwa mtikisiko wa kitaifa. Hili linasikitisha. Tena linaaibisha. Na kisha linakasirisha. Mamilioni ya wakenya kote nchini wanakabiliana na njaa. Hata wengine wamekufa kwa njaa. Isitoshe, sehemu nyingi nchini zimegeuka nchi kame kutokana na athari za mabadiliko ya hali ya hewa yaliyosababishwa na maumbile na pia binadamu wenyewe.

Sera mbaya za kilimozimechangia sanakatika kusababisha tatizo la njaa.kilimo cha wakulima wadogo cha kuzalisha chakula kumepuuzwa huku serikali ikizingatia zaid kile cha mazao ya kuuza nchi za nje kama vile pareto, chai, kahawa, maua na mboga. Sehemu kubwa zaidi ya ardhi yenye rutuba ya mikao ya Nyanza na Magharibi imepandwa miwa nacho kilimo cha chakula kikizoroteshwa.

Hakuna mikakati mizuri ya maghala ya kuifadhi chakula miongoni mwa wakulima wakati wa mavuno mazuri. Sehemu kubwa zaidi ya chakula kinaharibika wakati wa kuvuna na kikishavunwa. Kutokana na utekelezaji wa sera za kupunguza wataalamu wa kilimo wa kusambaza mbinu bora za uzalishaji chakula, uhifadhi wa udongo na mazingira, udongo umemomonyoka.

Wakulima wadog wengi hawapati huduma za pembejeo na ushauri wa teknolojia bora ya kilimo. Kilimo cha nchi yetu kimefanywamvua ya majira.

Serikali imekuwa ikipiga domo to kuhusu kujenga mabawa ya kuhifadhi maji ya mvua kwa ajili ya matumizi ya nyumbani, mifugo na kilimo. Imesubiri hadi mtikisiko huu wa ukame na njaa ndipo itangaze ahadi kuhusu kufufua na kuendeleza kilimo cha unyunyuzaji. Serikali imekataa kuona na kusikiliza maonyo ya awali hadi ikatufikisha kwa hali ya mkasa.

Pamoja na haya yote , tatizo la njaa ni sehemu ya makinzano ya kitabaka. Njaa ni tatizo la maskini na umaskini si tatizo la matajiri na utajiri. Viongozi wetu na jamaa zao hawalali njaa na wengi wao hawajawahi kukumbana na njaa tangu wazaliwe.

Labda, ndiyo maana wamekuwa wakipuuza tatizo hili ambalo limekuwako nasi siku zote. Wakati ambapo idadi kubwa ya wakenya hawana ardhi ya kuzalisha chakula, ardhi kubwa inamilikiwa na kuhodhiwa na jamaa chache hailimwi wala haitumiki kwa maendeleo yoyote. Chakula kipo masokoni. Mijini na mashambani, bali kutokana na mfumuko wa bei, wengi hawana pesa za kukinunua. Chakula kinaoza sokoni na katika maduka makuu kwa kukosa wanunuzi huku wengi wakikitamani na kukililia. Mbwa wanakula na kushiba mafuukara wakiramba masahani.

Huku ndio ukweli wa ubepari wa Kenya. Uchumi wa biashara, viwanda na kilimo cha kitaifa umeathiriwa vibaya na srea za uhuruishaji na ubinafusishaji zinazotekelezwa na serikali ya muungano. Hili limeshababisha ukosefu wa kazi ambao unawafanya wakenya weng kuzidi kuwa wachuuzi wa mitumba na bidhaa kutoka nchi za nje. Mitumba hutengeneza uchumi na viwanda na ajira pahali zinapotoka na kuharibu uchumi wa viwanda na ajira nchini.

Sera ambzo hazilindi uchumi wa kitaifa haziwezi kutengeneza soko la ndani na sababu hiyo haziwezi kuhamasisha uchumi wa kilimo na viwanda. Pengo kati ya matajiri na maskini na likipanuka na kugeuza idadi kubwa zaidi ya wananchi kuwa walofa na mafukara, uchumi nao vilevile unazorota na kukwam. Wenye kutafuta uvumbuzi wa tatizo la njaa nchini sharti wakumbuke hili.

Mwisho, uzinduzi uliofanywa hivi majuzi na Rais Mwai Kibaki na waziri Mkuu Raila Odinga huku Marsabit wa kuanza oparesheni ya kusambaza chakula cha msaada na ambao utagharimu bilioni ishirini na nne huenda utasaidia watu wachache kwa muda. Lakini si suluisho la muda mfupi wala muda mrefu hata kidogo. Ni ngome ya utapeli kutajirisha watu wachache. Asilimia kubwa zaidi ya bilioni ya pesa hizo zitafaidi waagizaji wa nafaka kutoka nje, wenye malori, wafanyi biashara wachache wateule, marafiki wa wakubwa, wafisadi wa kila aina kutoka ngazi za juu za serikali hadi za mashinani na walanguzi wa kila aina ambao huchuma wakati wa njaa.

Ndiyo maana tunasema ruzuku inayotolewa kwa ajili ya kupambana na tatizo la njaa itolewe kwa pesa taslimu, wananchi washike pesa mikononi, wenyewe wajipange waamue watakula chakula gani. Wasilazimishwe kula maharagwe, mahindi magumu na mchele duni. Mikakati ikifanywa ya kuwapa wanaohitaji msaada wa serikali pesa taslimu, masoko yenyewe yatapeleka chakula pahali pesa zipo. Na sehemu kubwa zaidi ya hayo mabilioni yaliyozidinduliwa Marsabiti yatafikia walengwa.

Maswali

1. Ni kwa njia gani njaa imekuwa mtikisiko wa kitaifa (al 2)
2. Kutokana na makala haya sera mbaya za kilimo zimechangia vipi tatizo hili la njaa (al 3)
3. Eleza jinsi serikali haijatimiza ahadi zake za kushughulikia mtikisiko wa ukame na njaa (al 2)
4. Njaa ni tatizo la maskini na umaskini, si tatizo la matajiri na utajiri. Eleza kulingana na maoni ya mwandishi wa makala haya. (al 2)
5. Sera ya uhuruishaji na ubinafsishaji imesababishaje ubepari nchini (al 2)
6. Kwa nini uzinduzi wa viongozi Mwai Kibaki na Raila Odinga huko Marsabit si suluhu kabambe kwa tatizo la njaa. (al 2)
7. Eleza maana ya;
8. Sera
9. Ruzuku

**UFUPISHO**

Utaifa ni mshikamano wa hisia zinazo wafungamanisha watu wanaoishi katika taifa moja. Taifa huundwa na watu wanaoishi katika nchi moja ambao wanajitambua kisiasa kama watu wenye mwelekeo, mwono na hatima sawa.

Utaifa umejengwa kwenye hisia za mapenzi kwa nchi na kwamba rangi, cheo, hadhi, eneo, kabila au tofauti nyinginezo baina ya watu wanaoishi katika nchi moja si sababu ya kuwatenganisha.

Nchi mija huweza kuwa na watu wa kabila tofauti, wenye makabila ya kila nui na mawazo ainati. Watu hao wanapotambua kuwa kuna sherisi nyingine inayowaunganisha kama fahari ya kuwa watu wa nchi hiyo.

Falsafa na imani sawa ambao ishara yake kuu ni wimbo wa taifa na kuwa tofauti kati yao si muhimu huwa wamwfikia kuunda taifa.

Mhimili mkuu wa taifa ni uzalendo. Uzalendo ni mapenzi makubwa aliyo nayo mtu kwa nchi yake. Mapenzi haya ndiyo yanayoongeza matendo yake, matamanio yake,mawazo yake, itikadi yake, mwono-ulimwengu wake na muhimu zaidi mkabala wake kuihusu nchi yake na hatima ya nchi yenyewe. Uzalendo ni nguzo muhimu sana ya taifa. Mzalendo hawezi kuyatenda mambo yanayoweza kuiletea nakama nchi yake.

Matendo ya mzalendo huangaza na mwenge wa mema anayoitaka nchi au taifa lake. Hawezi kushiriki kwenye harakati na amaliambazo zinahujumu au kufumua mshikamano wa taifa zima au kutawaliwa na katiba cha kutoka kujinufaisha yeye mwenyewe au jamii yake finyu. Matendo ya mzalendo wa kitaifa yanaongozwa na mwelekeo wa kuiboresha nchi yake. Swali linalomwongoza mtu huyu ni: nimeifanyia nini nchi yangu au taifa langu?

Alhasili mtu anayeipenda nchi yake hawezi kuongozwa na umero wa kibinafsi tu wa kujilimbikizia mali, utajiri au pesa. Yuko radhi kuhasirika kama mtu binafsi ili taifa au nchi yake inufaike.

Utaifa ni mche aali ambao unapalilia kwa uzalendo kuepuka hawaa za nafsi, kusinywa na taasubi za kikabila na kuacha tama ya kujinufaisha. Hali hiyo inapofikiwa, hatima ya wanajamii wa taifa linalohusika huwa nzuri na mstakabali wao na vizazi vyao huwa wa matumaini makubwa.

Maswali

1. Dondoa sifa kuu za utaifa (maneno 40 – 50) (al 6)
2. Kwa kutumia maneno ya 60 -70, onyesha msingi ya kutathmini mzando (al 6)

**MATUMIZI YA LUGHA**

1. Taja vipashio vikuu vya lugha (al 2)
2. Weka shadda kwenye maneno yafuatayo (al 1)
3. Mshazari
4. Ubaguzi
5. Ainisha (al 3)

Lililoliwa

1. Eleza matumizi ya ‘ni’ katika sentensi ifuatayo.. (al 2)

Mkamateni Kaini ambaye ni mwanfunzi wangu niliyempeleka shuleni

1. Andika kwa wingi (al 2)

je, uliupata ulezi bora kama huu?

1. Eleza kwa kutumia sentensi mwafaka matumizi mawili ya kibainishi (al 2)
2. Andika kwa udogo (al 2)

Mtu Yule haachi kwandamana na mbwa wake aliyedhoofika kiafya (al 3)

1. Tumia – refu – kama nomino na kitenzi kutunga sentensi (al 2)
2. Nomino
3. Kitenzi
4. Yakinisha (al 2)

Kitu wasichokijua hakiwasumbui akilini.

1. Andika upya bila ya kutumia ‘amba’ (al 1)

Mtoto ambaye alianguka shimoni ametibiwa.

1. bainisha vishazi katika sentensi ifuatayo. (al 2

Farida anaaminiwa na watu wengi ijapokuwa ni mjanja.

1. Andika kwa usemi halisi (al 3)

Mwan mkuu alisema kuwa yeye alikuwa mfanyibiashara maarufu katika mji huo

1. Changanua kwa mchoro wa matawi (al 5)

Mkaguzi alikagua shule yetu amewasifu walimu wetu wote.

1. Nomino hizi ziko katiak ngeli zipi? (al 2)
2. Sismizi
3. Marashi
4. Tunga sentensi ukitumia vitenzi vifuatavyo katika kauli ya kutendewa (al 2)
5. Chwa
6. Fa.
7. Bainisha shamirisho katika sentensi ifuatayo (al 2)

Nilimwandikia mwanangu barua kwa kalamu

1. Bainisha vivumishi katika sentensi ifuatayo. (al 3)

Mwalimu kijana aliwafunza wanafunzi wale kwa ustadi.

1. Unda vitenzi viwili kutokana na neno (al 1)

Mtukufu

**Isimu jamii**

1. Eleza maana ya istilahi zifuatazo za isimu jamii
2. Krioli
3. Lugha
4. Tofautisha kati ya lugha rasmi na ligha ya taifa (al 2)
5. Huku ukitoa mifano, eleza sifa zozote sita za lugha ya maabadini (al 6)